Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8221

e) Az irányelv a következő cikkel egészül ki: „8a. cikk A sertések szaporító- és légzőszervi tünetegyüttese tekintetében a csatlakozási szerződés hatálybalépését követő hároméves átmeneti időszakban negatív eredményű szerológiai vizsgálatot kell lefolytatni valamennyi olyan Svédországba szállítandó élő sertésfélén – a vaddisznókat is beleértve –, amely a 2. cikk o) pontja szerinti olyan régióból származik, ahol a sertések szaporító- és légzőszervi tünetegyüttesének megjelenését hivatalosan regisztrálták. E vizsgálat a régióban az utolsó megbetegedés előfordulásától számított tizenkét hónapon keresztül kötelező. Az e cikk alkalmazására vonatkozó részletes szabályokat a 12. cikkben megállapított eljárásnak megfelelően kell elfogadni.”

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes